**HRVATSKA ELEKTROPRIVREDA** – dioničko društvo, Ulica grada Vukovara 37, 10000 Zagreb, OIB: 28921978587 (u daljnjem tekstu: **Prodavatelj**), s jedne strane

i

**«PUNI NAZIV TRGOVAČKOG\_DRUŠTVA**», «ADRESA», «KUĆNI\_BROJ», «POŠTANSKI\_BROJ» «GRAD», «OIB», kao nositelj dozvole za obavljanje energetske djelatnosti broj: «», (u daljnjem tekstu: **Kupac),** s druge strane

(u daljnjem tekstu zajednički: **Sporazumne strane**)

dana \_\_\_\_ \_\_\_\_ 2019. sklopili su ovaj

**SPORAZUM O PRISTUPU INFORMACIJSKOM SUSTAVU OPSKRBE PLINOM**

**broj \_\_\_\_\_/19**

(u daljnjem tekstu: ***Sporazum***)

**Članak 1.**

Ovim Sporazumom utvrđuju se prava pristupa Kupca ***Informacijskom sustavu opskrbe plinom Hrvatske elektroprivrede*** (u daljnjem tekstu: **ISOP**) na kojem Sporazumne strane razmjenjuju podatke potrebne za provođenje aktivnosti tržišta plina, sukladno propisima koji reguliraju tržište plina. Ovaj Sporazum sastavni je dio Ugovora o prodaji plina.

**Članak 2.**

Sporazum je objavljen na internet stranici Prodavatelja [www.hep.hr](http://www.hep.hr). Za pristup ISOP-u Kupac je dužan potpisati Sporazum i dostaviti **poštom** te na adresu elektroničke pošte: [ovt@hep.hr](mailto:ovt@hep.hr).

**Članak 3.**

Prodavatelj je osigurao Kupcima pristup ISOP-u kojem se pristupa na internet stranici <https://isop.hep.hr> uz prethodno dodijeljena korisnička prava temeljem ovog Sporazuma. Prodavatelj će dodijeliti korisnička prava Kupcu prema podacima navedenima u Prilogu 1. ovog Sporazuma, dostaviti korisničke upute, korisnički račun i lozinku.

**Članak 4.**

Za pristup ISOP-u, na računalu s kojeg pristupa, Kupac treba imati instaliran web preglednik i omogućen pristup internetu.

**Članak 5.**

Korisnički račun i lozinka koju Prodavatelj dodijeli Kupcu namijenjeni su isključivo za korištenje samo od strane Kupca kojem su dodijeljeni te ih Kupac ne smije davati trećim osobama niti koristiti za bilo koje druge svrhe osim one određene ovim Sporazumom. Kupac je dužan poduzeti sve potrebne radnje kako bi osigurao korištenje ISOP-a sukladno njezinoj svrsi i ovom Sporazumu. Kupac odgovara za podatke koje unosi u ISOP.

**Članak 6.**

Ukoliko Kupac naknadno želi steći pravo pristupa ISOP-u za druge korisnike ili promijeniti korisnike navedene u Prilogu 1., dužan je dostaviti podatke za novog korisnika.

**Članak 7.**

Prodavatelj će obavijestiti Kupca o svakoj izmjeni ISOP-a koja se odnosi na dio kojeg koristi Kupac te će prilagoditi korisničke upute.

**Članak 8.**

Za neovlašteno korištenje korisničkog računa, ustupanje istog trećim osobama ili neovlašteno davanje podataka trećim osobama, a koje za posljedicu ima narušavanje ugleda ili nanošenja štete Prodavatelju, odgovara Kupac.

U slučaju neovlaštenog otkrivanja i/ili korištenja podataka, strana koja je izvršila takvu povredu odredaba ovog Sporazuma, bit će odgovorna za nastalu štetu drugoj strani. Međutim, nijedna strana neće biti odgovorna za neovlašteno otkrivanje ili korištenje povjerljivih podataka ako:

* su povjerljivi podaci već poznati ili postanu poznati javnosti, osim ako je do toga došlo povredom odredbi ovog Sporazuma;
* se povjerljivi podaci moraju otkriti na temelju zakona, sukladno zahtjevu nadležnog tijela;
* ako je primatelj informacije takvu povjerljivu informaciju imao prije otkrivanja, a stekao ju je bez obveze čuvanja povjerljivosti;
* ako je primatelj informacije takvu povjerljivu informaciju sam razvio prije otkrivanja druge strane.

**Članak 9.**

Kontakt za pitanja pristupa i korištenja ISOP-a od strane Prodavatelja:

telefon: 01 63 22 826; telefaks: 01 6322 022; adresa elektroničke pošte: [**nominacije-plin@hep.hr**](mailto:nominacije-plin@hep.hr)

Za Prodavatelja: Za Kupca:

ime i prezime te potpis osobe

ovlaštene za zastupanje, pečat

Frane Barbarić, dipl. iur.

Predsjednik Uprave

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prilog 1.**

Kontakt podaci odgovorne osobe i korisnika za korištenje ISOP-a od strane Kupca (za više korisnika, potrebno je dostaviti samo Prilog 1.):

**UGOVARANJE**

Ime i prezime:

Funkcija/radno mjesto:

Broj telefona:

Broj telefaksa:

Mobilni telefon:

E-pošta:

**PREDNOMINACIJE**

Ime i prezime:

Funkcija/radno mjesto:

Broj telefona:

Broj telefaksa:

Mobilni telefon:

E-pošta:

Mjesto i datum:

Za Kupca:

ime i prezime te potpis osobe ovlaštene za zastupanje, pečat

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_